APSTIPRINĀTS

Kandavas novada Izglītības pārvaldes vadītāja

K. Elksnīte

Kandavā, 2017.gada 11.oktobrī

## Kandavas novada 8.-9.klašu skolēnu

## konkursa „Cildens mans novadiņš”

**Nolikums**

Mērķis

Stiprināt skolēnu nacionālo un valstisko identitāti, izkopt patriotisma jūtas un veicināt sabiedrisko līdzdalību.

**Uzdevumi**

1. Veidot skolēnos pozitīvu attieksmi un piederības izjūtu savam dzimtajam novadam.
2. Attīstīt iztēli, fantāziju un radošumu, spēju vizualizēt savas emocijas un pieredzi.

**TĒMA**

 **„Piecas lietas, ar ko lepojos manā pilsētā/pagastā!”**

**ORGANIZATORI**

Kandavas novada Izglītības pārvalde, sadarbībā ar Kandavas novada skolām, Kandavas novada pagastu pārvaldēm un Kandavas jauniešu centru “Nagla”.

**NORISES LAIKS UN VIETA**

**2017.gada 15.novembris plkst.13:00**

Kandavas internātvidusskolas svinību zāle

**PASĀKUMA ILGUMS**

13:00-15:30

Dalībnieki

 Kandavas novada skolu 8.-9..klašu skolēni.

 No katras skolas tiek veidota 8.-9. klašu skolēnu komanda, kurā ir 10 dalībnieki (5 puiši un 5 meitenes).

 Pasākuma laikā dalībnieki var tikt fotografēti vai filmēti, un audiovizuālais materiāls var tikt publiskots.

**KONKURSA UZDEVUMS**

1. **Sagatavot skolas 8.-9. klašu komandu Kandavas novada erudīcijas konkursam “Cildens mans novadiņš!”** Komandā ir 10 dalībnieki – 5 puiši un 5 meitenes. Komandai ir jāapzina Kandavas novada un sava pagasta/pilsētas ģeogrāfiskās un dabas bagātības, tūrisma iespējas, raksturīgākie uzņēmējdarbības un amatniecības virzieni, pašvaldības iestāžu piedāvātās iespējas, spilgtākās un diženākās iespējas.
2. Savā pagastā/pilsētā apzināt un sagatavot **īsfilmu** (max. 5 min.) **par sava pagasta/pilsētas piecām lietām, ar ko lepojas skolēni un vietējie iedzīvotāji.** Katra skola veido īsfilmu par savu pagastu, bet Kandavas K.Mīlenbaha vidusskola par Kandavas pilsētu un Kandavas internātvidusskola par Kandavas pagastu. Par Matkules pagastu īsfilmu veido vietējie jaunieši sadarbībā ar pagasta pārvaldi.

**Norise**

 **13:00-13:15** Pasākuma atklāšana

 **13:15-13:30** Komandu prezentācijas

 **13:30-14:15** Erudīcijas konkurss “Cildens mans novadiņš”

 **14:15-14:45** Reklāmas pauze – īsfilmu festivāls “Piecas lietas, ar ko lepojos manā pilsētā/pagastā!” / Žūrijas apspriede

 **14:45-15:00** Apbalvošana

**15:00-15:30** Pasākuma noslēgums

**Mājas darbs**

1. **Sagatavot skolas 8.-9. klašu komandu Kandavas novada erudīcijas konkursam “Cildens mans novadiņš!”** Komandā ir 10 dalībnieki – 5 puiši un 5 meitenes. Komandai ir jāapzina Kandavas novada un sava pagasta/pilsētas ģeogrāfiskās un dabas bagātības, tūrisma iespējas, raksturīgākie uzņēmējdarbības un amatniecības virzieni, pašvaldības iestāžu piedāvātās iespējas, spilgtākās un diženākās iespējas.
2. **Katrai komandai ir iespēja sagatavot špikeri erudīcijas konkursam par savu pagastu/pilsētu**. Špikera formāts un noformējums – A4 lapa, apmales 2cm no katras malas, burtu fons – Times New Roman, burtu lielums – 12pt, rindu atstarpe viena. Špikeris pasākuma sākumā būs jānodod pasākuma vadītājam. Špikera izmantošana erudīcijas konkursā būs ierobežota – kā papildiespēja par attiecīgiem komandas punktiem vai darbiem.
3. **Katrai komandai ir jāpadomā par savu nosaukumu un kopēju vizuālo tēlu**.
4. **Katrai komandai ir jāsagatavo īss skečs** (mini teatrāla prezentācija) **par savu komandu**. Skeča ilgums max. 90 sekundes. Ja skeča laikā nepieciešama mūzika vai mikrofons, pirms pasākuma jābrīdina organizators – pasākuma vadītājs.
5. Savā pagastā/pilsētā apzināt un sagatavot **īsfilmu** (max. 5 min.) **par sava pagasta/pilsētas piecām lietām, ar ko lepojas skolēni un vietējie iedzīvotāji.** Katra skola veido īsfilmu savu pagastu, bet Kandavas K.Mīlenbaha vidusskola par Kandavas pilsētu un Kandavas internātvidusskola par Kandavas pagastu. Par Matkules pagastu īsfilmu veido vietējie jaunieši sadarbībā ar pagasta pārvaldi.

**Apbalvošana**

Tiek apbalvotas visas komandas ar piemiņas balvām un Kandavas novada Izglītības pārvaldes Pateicības rakstiem.

Iespējamas specbalvas par sagatavotajām īsfilmām, komandas atraktivitāti, attieksmi u.c. īpašām pazīmēm.

Kandavas novada Izglītības pārvaldes

Interešu izglītības metodiķe

*Ieva Ozoliņa*

28329487, jcnagla@inbox.lv

knip.lv